ธ.ก.ส.เผยยอดหนี้เสียปี53พุ่ง5.8หมื่นล้าน
ธ.ก.ส.เผยยอดหนี้เสียปี2553 เพิ่มจาก 4.2หมื่นล้านบาท เป็น 5.8 หมื่นล้านบาท เหตุเกษตรกรเผชิญภัยแล้ง-อุทกภัย พืชผลได้รับความเสียหายจำนวนมาก
6 ธ.ค. 2553

ธ.ก.ส.เผยยอดหนี้เสียปี2553 เพิ่มจาก 4.2หมื่นล้านบาท เป็น 5.8 หมื่นล้านบาท เหตุเกษตรกรเผชิญภัยแล้ง-อุทกภัย พืชผลได้รับความเสียหายจำนวนมาก
นายลักษณ์ วัจนานวัช ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธนาคารสามารถปล่อยสินเชื่อในช่วงปีบัญชี 2553 ได้สูงถึง 540,000 ล้านบาท คิดเป็นอัตราการเติบโต 8.6% ขณะที่จำนวนหนี้เสียเพิ่มขึ้นมาที่ระดับ 11.13% จากเดิมที่มีเพียง 8% โดยคิดเป็นมูลค่าหนี้เสียเพิ่มจาก 42,000 ล้านบาท เป็น 58,000 ล้านบาท 
ทั้งนี้สาเหตุหลักที่ทำให้หนี้เสียเพิ่มขึ้นมาจาก ปีนี้เกษตรกรต้องเผชิญกับปัญหาภัยแล้งและอุทกภัย พืชผลการเกษตรได้รับความเสียหาย ทำให้เกษตรกรไม่สามารถนำเงินส่งชำระหนี้ได้ รวมทั้งขณะนี้เกษตรกรที่เคยเข้าโครงการพักชำระหนี้ กลับมาเป็นหนี้เสียซ้ำอีก โดยส่วนนี้มีประมาณ 6,000 ล้านบาท ซึ่ง ธ.ก.ส. ต้องเร่งเข้าไปแก้ไข หรืออาจจำเป็นต้องตัดบัญชีเป็นหนี้สูญบางส่วน